Aquesta fitxa està dedicada a la normativa que regula la producció ecològica de bestiar herbívor.
Es tracta d'un recull dels principals punts de la normativa ecològica que afecten una granja de bestiar herbívor que vulgui certificar la seva producció com a ecològica.
Cal tenir en compte que, a més del reglament ecològic, s'han de complir totes les normes que siguin d'aplicació.
S'inclouen també unes recomanacions tècniques a tenir en compte abans d'iniciar la conversió al sistema ecològic.
Aquesta fitxa es centra concretament en bestiar boví, oví, cabrum i equí.
La producció de llet ecològica ha tingut fins ara una implantació molt escassa a Espanya; i no es detecten senyals de canvis significatius d'aquesta situació.
Això contrasta amb el fort desenvolupament que han assolit altres importants mercats com ara França, UK, Alemanya, EUA, etc.
El Ministerio de Agricultura, Alimentación y Medio Ambiente (MAGRAMA) ha publicat aquest informe amb l'objectiu de caracteritzar i valorar la situació actual de la producció làctia ecològica espanyola, analitzar el desenvolupament assolit i establir les causes de la aparent insuficiència del mateix, així com identificar possibles polítiques i estratègies que puguin contribuir a un major desenvolupament del sector.
Aquest treball de final de Grau de la Llicenciatura de Veterinària, elaborat per la Sra.
Aida Xercavins, exposa i analitza, de forma molt detallada, les normatives a les que estan sotmeses les granges de boví de llet ecològic.
En aquest sentit, el treball està dividit en dues parts: una primera a on s'explica la normativa europea per a la producció de boví de llet ecològic; i una segona a on es discuteixen les dificultats normatives i la situació sectorial específica de la producció de llet ecològica a Catalunya.
Aquest document, publicat per la Chambre Régionale d'Agriculture de Normandie i l'Institut de l'Elevage el juny de 2012, presenta els resultats tècnics i econòmics de 6 sistemes de producció ecològica de boví, tres de carn i tres de llet.
Aquests resultats defineixen uns indicadors orientatius que poden ser utilitzats per productors i tècnics per avaluar els resultats obtinguts en les seves explotacions.
Descàrrega el document, en format pdf:
Aquest article ha estat escrit per Ana Isabel Roca Fernández i Antonio González Rodríguez, investigadors del Centre d'Investigacions Agràries (CIAM) de Mabegondo, la Corunya, que han estudiat els sistemes sostenibles de producció de llet, basats en una gestió eficient dels recursos existents en la pròpia explotació, principalment els prats de pasturatge, i complementació en èpoques crítiques de la lactació amb farratges conservats i concentrats, amb diferents fonts de matèries primeres.
Aquesta fitxa tècnica, que és la primera part d'un monogràfic dedicat al boví de llet ecològic, introdueix els aspectes tècnics relatius al període de conversió, a les instal·lacions i al maneig zootècnic d'aquest tipus de producció.
L'autor, el veterinari Óscar Garcia, fa un seguit de recomanacions a tots els ramaders que s'estiguin plantejant la conversió cap al sistema de producció ecològic.
Entre aquestes, l'autor explica quins factors s'han de considerar abans de realitzar la conversió, les possibilitats i limitacions de la selecció genètica per a aquest tipus d'explotacions o com fer un programa de neteja de la sala de munyir amb productes autoritzats.
Aquesta fitxa tècnica, que és el segona part del monogràfic dedicat al boví de llet ecològic, introdueix els aspectes tècnics relatius a les pautes alimentàries i a la sanitat animal.
L'autor explica pràctiques que faciliten la introducció dels animals a la pastura, presenta exemples de pautes alimentàries que s'estan utilitzant i comenta els problemes sanitaris més freqüents en producció de llet ecològica, així com possibles tractaments per afrontar-los.
Aquest article, elaborat per José Carlos Barrio, del Servicio Regional de Investigación y Desarrollo Agroalimentario de Asturias, explica la situació econòmica i productiva de les vaqueries d'Astúries, fa una reflexió sobre les seves possibilitats de conversió a la producció ecològica i, finalment, exposa els resultats d'alguns estudis científics recents que s'han desenvolupat sobre aquesta temàtica.
L'estudi es marca tres objectius: un anàlisi tècnic i econòmic del procés de conversió, un anàlisi comparatiu dels resultats econòmics de les explotacions ecològiques i convencionals i un estudi sobre la viabilitat industrial de la producció ecològica.
Descàrrega de la fitxa tècnica, en format pdf: